b'\n_START_ARTICLE_\nKosmati predsednik\n_START_SECTION_\nVsebina\n_START_PARAGRAPH_\nRoman se pri\xc4\x8dne z novico o smrti predsednika republike Transacije, ki spominja na Slovenijo. Novica pride tudi do lovcev, ki popivajo po nedeljskem lovu. Dobijo idejo, da bi bilo najpametneje, da bi vlogo predsednika prevzel pes. V trenutku vsi pomislijo na Podsko\xc4\x8dnikovega ostarelega psa, brak-jazbe\xc4\x8darja Bara, ki je za psa zelo pameten. _NEWLINE_Tako ga najbolj vplivni lovci, Jokl - najve\xc4\x8dji strokovnjak ustavnega prava, specialist za lo\xc4\x8ditve - imenovan Regent, zdravnik porodni\xc4\x8dar ter poet s pomo\xc4\x8djo Podsko\xc4\x8dnikovega najstarej\xc5\xa1ega sina, ki je hkrati tudi pripovedovalec romana, prijavijo kot predsedni\xc5\xa1kega kanditata. Podporo jim poda poslanec Frenk, ki je tudi sam lovec. Pri\xc4\x8dne se volilni boj in kljub vsem oviram Baro postane predsednik. Skozi roman izvemo prigode iz kampanje ter spoznamo \xc5\xbeivljenje predsednika, predstavljeno na hudomu\xc5\xa1en na\xc4\x8din. Baro se v svoji novi vlogi po\xc4\x8duti odli\xc4\x8dno, njegov lastnik Pavle pa nad tem ni ravno navdu\xc5\xa1en. Omeh\xc4\x8da se \xc5\xa1ele, ko mu obljubijo, da si bo s predsedni\xc5\xa1ko pla\xc4\x8do svojega psa lahko kupil japonski d\xc5\xbeip. V nasprotju s Pavlom pa njegov sin, ki spremlja Bara, naravnost u\xc5\xbeiva v slavi, ki je je del\xc5\xbeen. V ozadju dogajanja je predstavljena njegova prva ljubezenska izku\xc5\xa1nja, katere izzid na koncu ni jasen. Baro kot predsednik najprej prise\xc5\xbee, nato otvori \xc5\xa1e nekaj dogodkov, kot je recimo pasja razstava, na koncu pa njegovi zastopniki organizirajo \xc5\xa1e protestni lov. Baro po\xc4\x8dasi ope\xc5\xa1a, zato mu k odre\xc5\xa1itvi pomaga prav lastnik._NEWLINE_Roman se na satiri\xc4\x8dno - ironi\xc4\x8dni na\xc4\x8din poleg politike loteva tudi drugih aktualnih tem, kot sta vra\xc4\x8danje gozdov nekdanjim lastnikom ter prizadevanja prej\xc5\xa1njih lastnikov, da bi sprivatizirali lov.'